Kamu bisa jelasin ke aku soal Angkatan laut lepas dalam bahasa melayu?

Angkatan laut lepas (blue-water navy) adalah sebuah pasukan maritim yang mampu beroperasi di peringkat global; pada dasarnya merentasi perairan laut dalam yang terbuka. Satu istilah yang lebih kerap digunakan di United Kingdom untuk menggambarkan pasukan sebegini adalah tentera laut yang mempunyai keupayaan ekspedisi maritim. Walaupun definisi yang sebenarnya adalah berbeza-beza, terdapat keperluan untuk keupayaan bagi menjalankan pengawalan laut pada jarak yang luas.

Istilah "angkatan laut lepas" ialah istilah geografi maritim yang bertentangan dengan "angkatan laut persisiran" (brown-water navy) dan "angkatan laut sempadan" (green-water navy).

Defense Security Service Amerika Syarikat telah menamakan angkatan laut lepas sebagai "sebuah pasukan maritim yang mampu melakukan operasi yang berterusan di perairan laut dalam yang terbuka. Sebuah angkatan laut lepas membolehkan sesebuah negara meluncurkan kuasa jauh daripada negara asal dan biasanya melibatkan satu atau lebih kapal pengangkut pesawat. Angkatan laut lepas yang lebih kecil mampu menghantar lebih sedikit kapal ke luar negara untuk tempoh yang lebih singkat."